**Előnyben részesítés pontazonosság esetén**

A felvételi eljárás során **az azonos teljesítményt** elérő tanulók közül a rangsor elkészítésénél előnyben részesítjük a halmozottan hátrányos helyzetű tanulót, ezt követően azt a jelentkezőt, akinek a lakóhelye, ennek hiányában tartózkodási helye Hajdúböszörményben található, illetve akinek különleges helyzete azt indokolja. Különleges helyzetűnek számít az, aki hátrányos helyzetű; aki roma nemzetiségű; akinek közeli hozzátartozója az intézmény tanulója; vagy akinek legalább az egyik szülője állami vagy önkormányzati intézményben közszolgálati alkalmazott. Az előnyök megadása a fenti sorrendben történik. A feltételek meglétéről a szülőnek kell írásban nyilatkoznia és hozzá igazolást bemutatnia, a felvételi jegyzék nyilvánosságra hozása után **három napon belül.** Amennyiben az előnyben részesítés fenti szempontjai nem érvényesek, akkor a matematika feladatlap eredménye dönt a sorrendről: a jobb eredményűt fentebb soroljuk.

A szülői nyilatkozatot és az igazolást a különleges helyzetről a bacsinepi@bighb.hu email címre kell elküldeni.

Az előnyben részesítés figyelembe vétele után a rangsort módosítjuk, a módosított rangsor **2025. március 7-én** kerül nyilvánosságra.